Почитувани талентирани Малешевци!

 Согласно Годишната програма за финансирање на проекти од областа на културата и спортот за 2023 година, број 08-190/1 од 03.02.2023 година, Општина Пехчево распишува јавен конкурс за манифестацијата „Малешевијата пее“.

 Право на учество имаат деца и млади од 10 – 16 години од Пехчево и Берово кои ќе настапат со народни песни. Во финалната вечер учество ќе земат само 12 учесници кои ќе поминат на аудицијата и потоа ќе бидат најдобри на полуфиналната вечер.

 Аудицијата ќе се одржи во месец септември во Домот на културата „Јане Сандански“ – Пехчево, за што сите пријавени кандидати ќе бидат навремено информирани. На аудицијата секој кандидат треба да има спремено една народна песна и во зависност од неговата интерпретација ќе се одлучи дали ќе продолжи понатаму или не.

 Полуфиналната и финалната вечер ќе се одржат крајот на месец септември и почетокот на месец октомври во Домот на културата „Јане Сандански“ - Пехчево.

 За избор на најдобри интерпретатори на манифестацијата „Малешевијата пее“ ќе биде задолжено жири од тројца членови со завршено високо музичко образование.

 На манифестацијата „Малешевијата пее“ ќе се доделат три награди:

1. Награда за комплетно најдобар настап – 6000 денари;
2. Награда за најдобра интерпретација 4500 денари;
3. Награда за најдобар сценски настап – 2500 денари;

 Пријавувањето на кандидатите е до 10.06.2023 до 15:30 часот со пополнување на пријавен лист кој е во прилог на јавниот конкурс на e –mail: elica.jovevska@yahoo.com или во архивата на Општина Пехчево.

 Ве очекуваме распеани Малешевци!